
Ministru kabineta noteikumi Nr. 326
Rīgā 2026. gada 9. jūnijā (prot. Nr. 32 38. §)
Grozījumi Ministru kabineta 2023. gada 31. janvāra noteikumos Nr. 50 "Kārtība, kādā administrē un uzrauga Eiropas Lauksaimniecības garantiju fondu un Eiropas Lauksaimniecības fondu lauku attīstībai, kā arī valsts un Eiropas Savienības atbalstu lauksaimniecībai un lauku attīstībai 2023.–2027. gada plānošanas periodā"
Izdoti saskaņā ar Lauksaimniecības un lauku attīstības likuma 5. panta septīto, astoto un devīto daļu
· Izdarīt Ministru kabineta 2023. gada 31. janvāra noteikumos Nr. 50 "Kārtība, kādā administrē un uzrauga Eiropas Lauksaimniecības garantiju fondu un Eiropas Lauksaimniecības fondu lauku attīstībai, kā arī valsts un Eiropas Savienības atbalstu lauksaimniecībai un lauku attīstībai 2023.–2027. gada plānošanas periodā" (Latvijas Vēstnesis, 2023, 28., 223. nr.; 2024, 212. nr.; 2025, 56. nr.) šādus grozījumus:
· 1. Izteikt 8. punktu šādā redakcijā:
· "8. Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) sertifikācijas struktūru atbilstoši regulas 2021/2116 12. pantam nosaka Zemkopības ministrija."
· 2. Papildināt ar 34.1 punktu šādā redakcijā:
· "34.1 Pēc izdevumu attiecināmības perioda beigām Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) finansējumu izmaksā no valsts budžeta, ja atbalsta saņēmējs ir apstrīdējis Lauku atbalsta dienesta lēmumu, ar kuru noraidīts maksājums par projekta vai pieteikuma īstenošanu, un Lauku atbalsta dienests ir pieņēmis atbalsta saņēmējam labvēlīgu lēmumu vai ja ir stājies spēkā atbalsta saņēmējam labvēlīgs tiesas spriedums, vai ja Lauku atbalsta dienests pēc savas iniciatīvas vai atbalsta saņēmēja iesnieguma ir pieņēmis atbalsta saņēmējam labvēlīgu lēmumu, ar kuru ir apstiprināts maksājums par projekta vai pieteikuma īstenošanu."

